2.

umeće se sljedeće poglavlje 10.a: „Poglavlje 10.a Izvješće o informacijama u vezi s porezom na dobit Članak 48.a Definicije koje se odnose na izvješćivanje o informacijama u vezi s porezom na dobit Za potrebe ovog poglavlja primjenjuju se sljedeće definicije: 1. „krajnje matično poduzeće” znači poduzeće koje sastavlja konsolidirane financijske izvještaje najveće grupe poduzeća; 2. „konsolidirani financijski izvještaji” znači financijski izvještaji koje sastavlja matično poduzeće grupe u kojima se imovina, obveze, vlasnički kapital, prihodi i rashodi iskazuju kao da je riječ o jedinstvenom gospodarskom subjektu; 3. „porezna jurisdikcija” znači državna jurisdikcija, kao i jurisdikcija koje nije državna, a ima autonomiju u području poreza na dobit. Članak 48.b Poduzeća i podružnice od kojih se zahtijeva da izvješćuju o informacijama u vezi s porezom na dobit 1. Države članice zahtijevaju od krajnjih matičnih poduzeća na koja se primjenjuje njihovo nacionalno pravo i koja imaju konsolidirani neto prihod veći u iznosu od 750 000 000 EUR ili više , kao i od poduzeća na koja se primjenjuje njihovo nacionalno pravo i koja nisu povezana poduzeća, a imaju neto prihod veći u iznosu od 750 000 000 EUR ili više , da sastavljaju i objavljuju izvješće o informacijama u vezi s porezom na dobit na godišnjoj osnovi i besplatno ga stavljaju na raspolaganje javnosti . [Am. 26] Izvješće o informacijama u vezi s porezom na dobit objavljuje se u obliku zajedničkog obrasca dostupnog bez naknade u otvorenom formatu i dostupno je javnosti na web-mjestu poduzeća na dan njegove objave na barem jednom od službenih jezika Unije. Poduzeće istog dana pohranjuje izvješće u javni registar kojim upravlja Komisija . Države članice ne primjenjuju pravila utvrđena ovim stavkom ako ta poduzeća imaju nastan isključivo na državnom području jedne države članice i ni u jednoj drugoj poreznoj jurisdikciji. [Am. 27] 2. Države članice ne primjenjuju skup pravila iz stavka 1. ovog članka na krajnja matična poduzeća ako se na ta poduzeća ili njihova povezana poduzeća primjenjuje članak 89. Direktive 2013/36/EU Europskog parlamenta i Vijeća (*1) i ako u svojem izvješću po zemljama iskazuju informacije o svim aktivnostima svih povezanih poduzeća uključenih u konsolidirani financijski izvještaj tih krajnjih matičnih poduzeća. 3. Države članice zahtijevaju od srednjih i velikih poduzeća kćeri iz članka 3. stavaka 3. i 4., na koja se primjenjuje njihovo nacionalno pravo i koja su pod kontrolom krajnjeg matičnog poduzeća koje na bilanci svojeg stanja u određenoj financijskoj godini ima konsolidirani neto prihod veći u iznosu od 750 000 000 EUR ili više i na koje se ne primjenjuje pravo određene države članice, da na godišnjoj osnovi objavljuju izvješće o informacijama u vezi s porezom na dobit tog krajnjeg matičnog poduzeća. [Am. 28] Izvješće o informacijama u vezi s porezom na dobit objavljuje se u obliku zajedničkog obrasca dostupnog bez naknade u otvorenom formatu i dostupno je javnosti od datuma njegove objave na web-mjestu poduzeća kćeri ili povezanog poduzeća na barem jednom od službenih jezika Unije. Poduzeće istog dana pohranjuje izvješće u javni registar kojim upravlja Komisija . [Am. 29] 4. Države članice zahtijevaju od podružnica koje na njihovu državnom području otvara poduzeće na koje se ne primjenjuje pravo određene države članice da na godišnjoj osnovi objavljuju i učine javno dostupnim bez naknade izvješće o informacijama u vezi s porezom na dobit krajnjeg matičnog poduzeća iz stavka 5. točke (a) ovog članka. [Am. 30] Izvješće o informacijama u vezi s porezom na dobit objavljuje se u obliku zajedničkog obrasca dostupnog u otvorenom formatu i dostupno je javnosti od datuma njegove objave na web-mjestu podružnice ili povezanog poduzeća na barem jednom od službenih jezika Unije. Poduzeće istog dana pohranjuje izvješće u javni registar kojim upravlja Komisija . [Am. 31] Države članice primjenjuju prvi podstavak ovog stavka samo na podružnice koje imaju neto prihod veći od praga za neto prihod koji je definiran pravom svake države članice u skladu s člankom 3. stavkom 2. 5. Države članice primjenjuju pravila iz stavka 4. samo na podružnicu ako su ispunjeni sljedeći kriteriji: (a) poduzeće koje je otvorilo podružnicu poduzeće je povezano s grupom koju kontrolira krajnje matično poduzeće na koje se ne primjenjuje pravo određene države članice i koje na svojoj bilanci stanja ima konsolidirani neto prihod veći u iznosu od 750 000 000 EUR ili više ili je poduzeće koje nije povezano i koje ima neto prihod veći u iznosu od 750 000 000 EUR ili više ; [Am. 32] (b) krajnje matično poduzeće iz točke (a) nema srednje ili veliko poduzeće kćer iz stavka 3. na koje se već primjenjuju obveze izvješćivanja. [Am. 33] 6. Države članice ne primjenjuju pravila iz stavaka 3. i 4. ovog članka ako je izvješće o informaciji u vezi s porezom na dobit, sastavljeno u skladu s člankom 48.c, dostupno javnosti na web-mjestu krajnjeg matičnog poduzeća na koje se ne primjenjuje pravo određene države članice u razumnom roku, koji nije dulji od 12 mjeseci nakon datuma bilance, te ako se u izvješću navode naziv i sjedište jednog poduzeća kćeri ili jedne podružnice na koje se primjenjuje pravo određene države članice i koji su objavili izvješće u skladu s člankom 48.d stavkom 1. 7. Države članice zahtijevaju od poduzeća kćeri ili od podružnica na koje se ne primjenjuju odredbe stavaka 3. i 4. da objavljuju i osiguravaju dostupnost izvješća o informacijama o porezu na dobit ako su ta poduzeća kćeri ili podružnice osnovani radi izbjegavanja izvještajnih zahtjeva navedenih u ovom poglavlju. 7.a U slučaju država članica koje nisu uvele euro, iznos u nacionalnoj valuti koji je istovjetan iznosu utvrđenom u stavcima 1., 3. i 5. dobiva se primjenom tečajne liste objavljene u Službenom listu Europske unije koja vrijedi na dan stupanja ovog poglavlja na snagu. [Am. 34] Članak 48.c Sadržaj izvješća o informacijama u vezi s porezom na dobit 1. Izvješće o informacijama u vezi s porezom na dobit obuhvaća informacije koje se odnose na sve aktivnosti poduzeća i krajnjeg matičnog poduzeća, uključujući aktivnosti svih povezanih poduzeća konsolidiranih u financijskom izvještaju za određenu financijsku godinu. 2. Informacije iz stavka 1. predstavljaju se u obliku zajedničkog obrasca i obuhvaćaju sljedeće , raščlanjeno po poreznoj jurisdikciji : [Am. 35] (a) kratak ime krajnjeg poduzeća i, kad je to primjenjivo, popis svih njegovih poduzeća kćeri, kratak opis prirode njihovih aktivnosti i njihovu geografsku lokaciju ; [Am. 36] (b) broj zaposlenih na puno radno vrijeme ; [Am. 37] (ba) dugotrajnu imovinu osim novca ili novčanih ekvivalenata; [Am. 38] (c) iznos neto prihoda, koji uključuje ostvareni prihod uključujući razliku između ostvarenog prihoda u odnosu na povezane strane i ostvarenog prihoda u odnosu na nepovezane strane; [Am. 39] (d) iznos dobiti ili gubitka prije poreza na dobit; (e) iznos obračunanog poreza na dobit (tekuća godina), što je tekući porezni rashod koji poduzeća i podružnice koji su rezidenti za potrebe oporezivanja u određenoj poreznoj jurisdikciji priznaju u oporezivoj dobiti ili gubitku financijske godine; (f) iznos plaćenog poreza na dobit, što je iznos poreza na dobit koji su poduzeća i podružnice koji su rezidenti za potrebe oporezivanja u određenoj poreznoj jurisdikciji platili tijekom određene financijske godine i (g) iznos akumilirane dobiti; (ga) prijavljeni kapital; [Am. 40] (gb) podatke o primljenim javnim doprinosima i eventualnim donacijama političarima, političkim organizacijama i političkim zakladama; [Am. 65] (gc) ostvaruju li poduzeća, poduzeća kćeri ili podružnice korist od povlaštenog poreznog tretmana u okviru poreznih režima za patente ili istovjetnih sustava. [Am. 41] Za potrebe točke (e) prvog podstavka tekući porezni rashod odnosi se samo na aktivnosti poduzeća u tekućoj financijskoj godini i ne uključuje odgođene poreze ili rezerviranja za neizvjesne porezne obveze. 3. U izvješću se predstavljaju informacije iz stavka 2. zasebno za svaku državu članicu. Ako se država članica sastoji od nekoliko poreznih jurisdikcija, informacije se združuju na razini države članice predstavljaju zasebno za svaku poreznu jurisdikciju . [Am. 42] U izvješću se navode i informacije iz stavka 2. ovog članka zasebno za svaku poreznu jurisdikciju koja je na kraju prethodne financijske godine bila uvrštena na Unijin popis određenih poreznih jurisdikcija sastavljen u skladu s člankom 48.g, osim ako se u izvješću izričito potvrdi, ovisno o odgovornosti iz članka 48.e, da povezano poduzeće ili grupa na koje se primjenjuju propisi porezne jurisdikcije nisu izravno uključeni u transakcije s povezanim poduzećem iste grupe na koje se primjenjuju propisi određene države članice izvan Unije . [Am. 43] U izvješću se predstavljaju informacije iz stavka 2. na zbirnoj osnovi za ostale porezne jurisdikcije. [Am. 44] Kako bi se zaštitile osjetljive poslovne informacije i zajamčili pravedni tržišni uvjeti, države članice mogu dopustiti da se jedna ili više informacija navedenih u ovom članku privremeno izostavi iz izvješća u pogledu aktivnosti u jednoj ili više konkretnih poreznih jurisdikcija kada bi zbog prirode tih informacija njihovo objavljivanje ozbiljno naštetilo poslovnom položaju poduzeća iz članka 48.b stavka 1. i članka 48.b stavka 3. na koje se odnosi. To izostavljanje ne sprečava pravedno i uravnoteženo razumijevanje poreznog položaja poduzeća. U izvješću se navodi da je određena informacija izostavljena, uz propisno obrazloženje razloga izostavljanja za svaku poreznu jurisdikciju i upućivanje na poreznu jurisdikciju o kojoj je riječ ili na više njih. [Am. 83] Države članice takva izostavljanja uvjetuju prethodnim odobrenjem nacionalnog nadležnog tijela. Poduzeće svake godine traži novo odobrenje od nadležnog tijela, koje donosi odluku na temelju procjene situacije. Kada izostavljena informacija više ne zadovoljava uvjete iz podstavka 3.a, ona odmah mora postati javno dostupna. Po isteku razdoblja neobjavljivanja informacija, poduzeće također retroaktivno objavljuje, u obliku aritmetičkog prosjeka, informacije koje se zahtijevaju u skladu s ovim člankom za prethodne godine obuhvaćene razdobljem neobjavljivanja. [Am. 69/rev] Države članice obavještavaju Komisiju o odobravanju tog privremenog odstupanja i na povjerljiv joj način prenose izostavljene informacije zajedno s detaljnim obrazloženjem odobrenog odstupanja. Komisija svake godine na svojim mrežnim stranicama objavljuje obavijesti koje je primila od država članica i obrazloženja dostavljena u skladu s podstavkom 3.a. [Am. 47] Komisija provjerava poštuje li se zahtjev iz podstavka 3.a te nadzire primjenu tog privremenog odstupanja koje su odobrila nacionalna tijela. [Am. 48] Ako nakon ocjene informacija dobivenih u skladu s podstavkom 3.c Komisija zaključi da zahtjev iz podstavka 3.a nije ispunjen, predmetno poduzeće tu informaciju mora odmah objaviti. Po isteku razdoblja neobjavljivanja informacija, poduzeće također retroaktivno objavljuje, u obliku aritmetičkog prosjeka, informacije koje se zahtijevaju u skladu s ovim člankom za prethodne godine obuhvaćene razdobljem neobjavljivanja. [Am. 70/rev] Komisija putem delegiranih akata donosi smjernice kako bi se državama članicama pomoglo da definiraju slučajeve u kojima se smatra da se objavom informacija ozbiljno naštetilo komercijalnom položaju poduzeća na koje se te informacije odnose. [Am. 50] Informacije se pripisuju svakoj relevantnoj poreznoj jurisdikciji na temelju postojanja trajnog mjesta poslovanja ili stalne poslovne aktivnosti zbog koje, ako proizlazi iz aktivnosti grupe, može nastati obveza po osnovi poreza na dobit u toj poreznoj jurisdikciji. Ako zbog aktivnosti nekoliko povezanih poduzeća može nastati porezna obveza u jednoj poreznoj jurisdikciji, informacije koje se pripisuju toj poreznoj jurisdikciji zbroj su informacija koje se odnose na te aktivnosti svakog povezanog poduzeća i njihovih podružnica u toj poreznoj jurisdikciji. Informacije o svakoj pojedinoj aktivnosti ne pripisuju se istodobno na više poreznih jurisdikcija. 4. U izvješće se uključuje sveobuhvatno obrazloženje na razini grupe o bitnom neskladu, ako postoji, između iznosa objavljenih u skladu sa stavkom 2. točkama (e) i (f), uzimajući pritom u obzir odgovarajuće iznose iz prethodnih financijskih godina. 5. Izvješće o informacijama u vezi s porezom na dobit objavljuje se u obliku zajedničkog obrasca dostupnog bez naknade u otvorenom formatu i osigurava se njegova dostupnost dostupno je javnosti od datuma njegove objave na web-mjestu poduzeća kćeri ili povezanog poduzeća na najmanje barem jednom službenom jeziku od službenih jezika Unije. Poduzeće istog dana pohranjuje izvješće u javni registar kojim upravlja Komisija. [Am. 51] 6. Valuta koja se upotrebljava u izvješću o informacijama u vezi s porezom na dobit valuta je u kojoj su iskazani konsolidirani financijski izvještaji. Države članice ne zahtijevaju da se to izvješće objavljuje u valuti drukčijoj od one koja se upotrebljava u financijskim izvještajima. 7. Ako države članice nisu uvele euro, prag iz članka 48.b stavka 1. preračunava se u nacionalnu valutu primjenom tečaja na dan [datum stupanja na snagu ove direktive], koji je objavljen u Službenom listu Europske unije, te njegovim uvećanjem ili smanjenjem za najviše 5 % kako bi se dobio zaokruženi iznos u nacionalnim valutama. Pragovi iz članka 48.b stavaka 3. i 4. preračunavaju se u istovjetni iznos u nacionalnoj valuti bilo koje relevantne treće zemlje primjenom tečaja na dan [datum stupanja na snagu ove direktive] i zaokružuju na najbližu tisućicu. Članak 48.d Objavljivanje i dostupnost 1. Izvješće o informacijama u vezi s porezom na dobit objavljuje se kako je utvrđeno pravom svake države članice, u skladu s poglavljem 2. Direktive 2009/101/EZ, zajedno s dokumentima iz članka 30. stavka 1. ove direktive i, prema potrebi, s računovodstvenim dokumentima iz članka 9. Direktive Vijeća 89/666/EEZ (*2). 2. Izvješće iz članka 48.b stavaka 1., 3., 4. i 6. ostaje dostupno na web-mjestu u razdoblju od najmanje pet uzastopnih godina. Članak 48.e Odgovornost za sastavljanje, objavljivanje i dostupnost izvješća o informacijama u vezi s porezom na dobit 1. Države Kako bi se povećala odgovornost prema trećim stranama i osiguralo primjereno upravljanje, države članice osiguravaju da članovi administrativnih, upravljačkih i nadzornih tijela krajnjeg matičnog poduzeća iz članka 48.b stavka 1., djelujući u okviru nadležnosti koje su im dodijeljene na temelju nacionalnog prava, imaju zajedničku odgovornost osigurati da se izvješće o informacijama u vezi s porezom na dobit sastavlja, objavljuje te da bude dostupno u skladu s člancima 48.b, 48.c i 48.d. [Am. 52] 2. Države članice osiguravaju da članovi administrativnih, upravljačkih i nadzornih tijela poduzeća kćeri iz članka 48.b stavka 3. ove direktive i osoba ili osobe koje provode postupak objavljivanja iz članka 13. Direktive 89/666/EEZ za podružnicu iz članka 48.b stavka 4. ove direktive, djelujući u okviru nadležnosti koje su im dodijeljene na temelju nacionalnog prava, imaju zajedničku odgovornost osigurati da se, prema njihovu saznanju i sposobnostima, izvješće o informacijama u vezi s porezom na dobit sastavlja, objavljuje te da bude dostupno u skladu s člancima 48.b, 48.c i 48.d. Članak 48.f Neovisna provjera Države članice osiguravaju da, ako reviziju financijskih izvještaja povezanog poduzeća obavlja jedan ovlašteni revizor ili revizorsko društvo ili više njih, u skladu s člankom 34. stavkom 1., ovlašteni revizor ili revizorsko društvo ili više njih provjeravaju i je li izvješće o informacijama u vezi s porezom na dobit dostavljeno i dostupno u skladu s člancima 48.b, 48.c i 48.d. Ovlašteni revizor ili revizorsko društvo ili više njih naznačuju u revizorskom izvješću ako izvješće o informacijama u vezi s porezom na dobit nije dostavljeno ili nije dostupno u skladu s tim člancima. Članak 48.g Unijin zajednički popis određenih poreznih jurisdikcija Komisija je ovlaštena donositi delegirane akte u skladu s člankom 49. u pogledu sastavljanja Unijina zajedničkog popisa određenih poreznih jurisdikcija. Taj se popis temelji na ocjeni poreznih jurisdikcija koje ne poštuju sljedeće kriterije: (1) transparentnost i razmjenu informacija, uključujući razmjenu informacija na zahtjev i automatsku razmjenu informacija o financijskim računima; (2) pošteno tržišno natjecanje u području poreza; (3) standarde koje su utvrdili G20 i/ili OECD; (4) druge mjerodavne standarde, uključujući međunarodne standarde koje utvrdi Radna skupina za financijske mjere. Komisija redovito preispituje popis i prema potrebi ga izmjenjuje kako bi se u obzir uzele nove okolnosti. [Am. 53] Članak 48.h Datum početka izvješćivanja o informacijama u vezi s porezom na dobit Države članice osiguravaju da se zakoni i drugi propisi kojima se prenose članci od 48.a do 48.f primjenjuju najkasnije od datuma početka prve financijske godine koja započinje na dan ili nakon [dvije godine nakon stupanja na snagu ove Direktive]. Članak 48.i Izvješće Komisija izvješćuje o poštovanju i učinku obveza izvješćivanja iz članaka od 48.a do 48.f. Izvješće sadržava ocjenu toga daju li se u izvješću o informacijama u vezi s porezom na dobit odgovarajući i razmjerni rezultati te se u njemu procjenjuju troškovi i koristi smanjenja praga za konsolidirani neto prihod, iznad kojega poduzeća i podružnice moraju izvijestiti o informacijama u vezi s porezom na dobit. U izvješću se, osim toga, ocjenjuje je li potrebno poduzeti dodatne dopunske mjere , uzimajući u obzir potrebu za osiguravanjem dostatne razine transparentnosti i potrebu za konkurentnim okruženjem očuvanjem i osiguranjem konkurentnog okruženja za poduzeća i privatna ulaganja . [Am. 54] Izvješće se podnosi Europskom parlamentu i Vijeću do [šest godina nakon stupanja na snagu ove Direktive].” (*1) Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL L 176, 27.6.2013., str. 338.)" (*2) Jedanaesta direktiva Vijeća 89/666/EEZ od 21. prosinca 1989. o zahtjevima objavljivanja podataka u vezi s podružnicama koje su u nekoj državi članici otvorile određene vrste trgovačkih društava na koje se primjenjuje pravo druge države (SL L 395, 30.12.1989., str. 36.)”"